stanford-oval/wikipedia huggingface dataset:
Lover (Taylor Swiftin kappale)
Listasijoitukset

| Maa ja lista | Korkein sija |
| --- | --- |
 Alankomaat (Single Top 100): 79
 Australia (ARIA Charts): 3
 Belgia (Ultratop Flanders): 16
 Belgia (Ultratop Wallonia): 39
 Bulgaria: 29
 Espanja (PROMUSICAE): 87
 Irlanti (IRMA) : 9
 Iso-Britannia (Britannian singlelista): 14
 Italia (FIMI): 87
 Itävalta (Ö3 Austria Top 40): 47
 Japani (Billboard Japan Hot 100): 76
 Kanada (Canadian Hot 100): 7
 Kreikka (IFPI, ulkomaiset singlet): 15
 Kroatia (HRT, radiosoitto, ulkomaiset artistit): 39
 Latvia (LaIPA): 14
 Libanon (Top 20): 5
 Liettua (AGATA): 13
 Meksiko (Billboard, radiosoitto): 26
 Portugali (AFP): 42
 Puola (radiosoitto): 14
 Ruotsi (Sverigetopplistan): 37
 Saksa (Gfk, Offizielle Top 100): 61
 Singapore (RIAS, digitaaliset singlet): 2
 Skotlanti (OCC): 12
 Slovakia (IFPI, digitaaliset singlet): 18
 Sveitsi (Hitparade): 52
 Tsekki (IFPI, digitaaliset singlet): 13
 Tsekki (IFPI, radio): 66
 Unkari (Mahasz, suoratoisto): 20
 Uusi-Seelanti (Recorded Music NZ): 3
 Viro (Eesti Tip 40): 16
 Yhdysvallat (Billboard Hot 100): 10
 Yhdysvallat (Billboard, Adult Pop Airplay): 6

| Maa ja lista | Korkein sija |
| --- | --- |
 Australia (ARIA Charts): 8
 Filippiinit (Billboard PH Hot 100): 19
 Indonesia (Billboard): 24
 Intia (IMI, ulkomaiset singlet): 1
 Malesia (Billboard): 17
 Malesia (RIM, ulkomaiset artistit): 13
 Singapore (RIAS, Top Digital, vuosi 2024): 3
Global 200 (Billboard): 40

| Maa ja lista | Korkein sija |
| --- | --- |
 Alankomaat (Single Top 100): 95
 Filippiinit (Billboard PH Hot 100, 2024): 96
 Liettua (AGATA): 26
 Malesia (RIM, ulkomaiset artistit): 20
 Uusi-Seelanti (Recorded Music NZ): 19
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | 8x platinaa | Australian Recording Industry Association |
|  Brasilia | timanttilevy | Pro-Música Brasil |
|  Espanja | platinaa | Productores de Música de España |
|  Iso-Britannia | 2x platinaa | British Phonographic Industry |
|  Italia | platinaa | Federazione Industria Musicale Italiana |
|  Itävalta | platinaa | IFPI Austria |
|  Kanada | 3x platinaa | Music Canada |
|  Norja | kultaa | IFPI Norge |
|  Portugali | platinaa | Associação Fonográfica Portuguesa |
|  Puola | platinaa | Związek Producentów Audio Video |
|  Ranska | kultaa | Syndicat National de l’Édition Phonographique |
|  Saksa | kultaa | Bundesverband Musikindustrie |
|  Tanska | platinaa | IFPI Danmark |
|  Uusi-Seelanti | 4x platinaa | Recorded Music NZ |
|  Uusi-Seelanti  (Remix ft. Shawn Mendes) | kultaa | Recorded Music NZ |
|  Yhdysvallat | 2x platinaa | Recording Industry Association of America |
Aiheesta muualla

Kappaleen musiikkivideo
Lover (Remix)
Lover (First Dance Remix)
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Vuorimarin kieli

| Vuorimari |
| --- | --- |
Oma nimi:  кырык мары йӹлмӹ (kərək marə jə̈lmə̈)
Muu nimi:  länsimari,  tšeremissi
Tiedot
Alue:  Marin tasavalta
Virallinen kieli:  Marin tasavalta
Puhujia:  noin 14 000
Sija:  ei 100 suurimman joukossa
Kirjaimisto:  kyrillinen
Kielitieteellinen luokitus
Kielikunta:  uralilaiset kielet
Kieliryhmä:  marilaiset kielet
Kielikoodit
ISO 639-1:  -
ISO 639-2:  mrj (vuorimari)
ISO 639-3:  mrj
 Ohje 
Marin päämurteiden levinneisyys 1900-luvun alussa englanninkielisellä kartalla suomalaisen tutkimusryhmän mukaan. 1a. vuorimari, 1b luoteismari; 2a niittymari ja 2b itämari.
Vuorimarin kieli on uralilaisen kielikunnan marilaisten kielten ryhmään kuuluva kieli, jota puhutaan Venäjän federaatioon kuuluvassa Marin tasavallassa.
Vuorimarin puhujia kutsutaan vuorimareiksi. Marin tasavallassa vuorimaria puhutaan alueen länsiosissa. Pääasiallisia puhuma-alueita ovat Vuorimarin, Jurinon ja Kilemaryn piirit. Lisäksi vuorimarin puhujia asuu myös Voskresenin piirissä Nižni Novgorodin alueella.
Vuoden 2021 Venäjän väestönlaskennassa vuorimaria ilmoitti puhuvansa noin 14 000 ihmistä. Määrä on laskenut merkittävästi vuoden 2002 väestölaskennasta, jolloin vuorimarin puhujia oli 37 000. Etnisyys ja ilmoitettu äidinkieli eivät välttämättä korreloi, sillä kaikki vuorimarit eivät osaa vuorimaria.
Fonologia ja ortografia > Äänteistö

Vuorimarissa on yhteensä 33 foneemia, joista kymmenen on vokaaleja ja 23 konsonantteja.
Fonologia ja ortografia > Äänteistö > Vokaalisto

Vuorimarissa on seuraavat kymmenen vokaalifoneemia:
Etiset täysvokaalit: ä, ö, ü, e, i
Takaiset täysvokaalit: a, o, u
Etinen redusoitunut vokaali: ə̈
Takainen redusoitunut vokaali: ə
Vuorimarin vokaalifonotaksi noudattaa vokaalisointua niin, että etuvokaalin jälkeen käytetään etuvokaalisia taivutuspäätteitä ja takavokaalin jälkeen takavokaalisia taivutuspäätteitä.
Fonologia ja ortografia > Äänteistö > Konsonantisto

Vuorimarissa on seuraavat 23 konsonanttifoneemia:
Klusiilit: p, t, ť, k
Affrikaatat: c, č
Sibilantit: s, š, z, ž
Spirantit: β, f, δ, γ, χ
Nasaalit: m, n, ń, ƞ
Lateraalit: l, ľ
Tremulantti: r
Puolivokaali: j
Fonologia ja ortografia > Sanapaino

Vuorimarissa on niin sanottu penultimapainotus, eli paino lankeaa sanan toiseksi viimeiselle tavulle. Poikkeuksen säännöstä muodostavat sanat, joissa toiseksi viimeisellä tavulla olevaa redusoitunutta vokaalia edeltää täysvokaali. Näissä tapauksissa paino saattaa joissain tapauksissa siityä redusoituneelta vokaalilta sitä edeltävälle täysvokaalille.
Fonologia ja ortografia > Ortografia

Vuorimarissa on käytössä neljällä erikoismerkillä täydennetty kyrillinen aakkosto, jossa on yhteensä 37 merkkiä. Vuorimarin ortografiassa yksi kirjain vastaa pääsääntöisesti yhtä äännettä, mutta velaarinasaalia ƞ merkitään kirjainyhdistelmällä нг. Muita poikkeuksia löytyy esimerkiksi liudennusten merkitsemisestä.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| А а | Ӓ ӓ | Б б | В в | Г г | Д д | Е е | Ё ё |
| Ж ж | З з | И и | Й й | К к | Л л | М м | Н н |
| О о | Ӧ ӧ | П п | Р р | С с | Т т | У у | Ӱ ӱ |
| Ф ф | Х х | Ц ц | Ч ч | Ш ш | Щ щ | Ъ ъ | Ы ы |
| Ӹ ӹ | Ь ь | Э э | Ю ю | Я я |  |  |  |
Kielioppi > Muoto-oppi

Vuorimari on uralilaisille kielille tyypilliseen tapaan agglutinoiva kieli, jossa yksi sana voi sisältää useita taivutuspäätteitä. Morfofonologiset muutokset ovat sen sijaan vähäisiä.
Kielioppi > Muoto-oppi > Nominien taivutus

Vuorimarin nominit taipuvat kymmenessä sijassa ja kahdessa luvussa. Alla olevassa taulukossa on taivutettu yksikön ja monikon sijamuodoissa sana pört 'talo'.
| Sijamuoto | Yksikkö | Suomennos | Monikko | Suomennos |
| --- | --- | --- | --- | --- |
| Nominatiivi | pört | talo | pört-βlä | talot |
| Genetiivi | pört-ə̈n | talon | pört-βlä-n | talojen |
| Akkusatiivi | pört-ə̈m | taloa | pört-βlä-m | taloja |
| Datiivi | pört-län | talolle | pört-βlä-län | taloille |
| Latiivi | pört-eš | taloon | pört-βlä-eš | taloihin |
| Illatiivi | pört-ə̈škə̈ | taloon | pört-βlä-škə̈ | taloihin |
| Inessiivi | pört-ə̈štə̈ | talossa | pört-βlä-štə̈ | taloissa |
| Komparatiivi | pört-lä | talon lailla | pört-βlä-lä | talojen lailla |
| Komitatiivi | pört-γe | talon kanssa | pört-βlä-γe | talojen kanssa |
| Karitiivi | pört-te | talotta | pört-βlä-δe | taloitta |
Kuten sijataulukosta näkyy, vuorimarista puuttuu esimerkiksi erosija. Tämä ja monet muut sijajärjestelmään kieliopillistumattomat funktiot ilmaistaan postpositioilla, esimerkiksi pört γə̈c 'talosta'.
Substantiivihin voidaan edelleen liittää omistusliitteitä. Omistusliite kuvaa tarkoitteen omistajaa, mutta varsinkin yksikön 2. ja 3. persoonan omistusliitteillä voidaan osoittaa myös määräisyyttä. Alla olevassa taulukossa on taivutettu omistusliitteiden kera sanan pört 'talo' yksikön nominatiivi.
| Persoona | Taivutettu muoto | Suomennos |
| --- | --- | --- |
| Yksikön 1. persoona | pört-em | minun taloni |
| Yksikön 2. persoona | pört-et | sinun talosi |
| Yksikön 3. persoona | pört-šə̈ | hänen talonsa |
| Monikon 1. persoona | pört-nä | meidän talomme |
| Monikon 2. persoona | pört-tä | teidän talonne |
| Monikon 3. persoona | pört-ə̈štə̈ | heidän talonsa |
Adjektiiveilla on vuorimarissa kolme vertailuastetta. Positiivi on tunnusmerkitön aste, komparatiivi muodostetaan suffiksin avulla ja superlatiivin muodostukseen käytetään partikkeleita. Alla olevassa taulukossa on taivutettu vertailuasteissa adjektiivi koγo 'suuri'.
| Vertailuaste | Taivutettu muoto | Suomennos |
| --- | --- | --- |
| Positiivi | koγo | suuri |
| Komparatiivi | koγo-rak | suurempi |
| Superlatiivi | sek koγo, samoj koγo | suurin |
Kielioppi > Muoto-oppi > Verbien taivutus

Vuorimarissa on rikas verbitaivutus. Verbit taipuvat finiittisinä kuudessa persoonassa, seitsemässä aikamuodossa sekä kolmessa tapaluokassa myönteisinä ja kielteisinä. Kieltomuodot muodostetaan suomen tapaan kieltoverbin avulla. Lisäksi infiniittitaivutukseen kuuluu kolme infinitiiviä, neljä partisiippia sekä viisi konverbiä. Muodollisena erityispiirteenä vuorimarin verbit jakautuvat kahteen konjugaatioon, jotka saavat taivutuksessa eri suffiksit. Alla olevassa taulukossa on taivutettu myönteisen indikatiivin preesensissä ensimmäiseen konjugaatioon kuuluva verbi tolaš 'tulla' sekä toiseen konjugaatioon kuuluva verbi pəraš 'mennä sisään'.
| Persoona | I konjugaatio | Suomennos | II konjugaatio | Suomennos |
| --- | --- | --- | --- | --- |
| Yksikön 1. persoona | tolam | tulen | pərem | menen sisään |
| Yksikön 2. persoona | tolat | tulet | pəret | menet sisään |
| Yksikön 3. persoona | toleš | tulee | pəra | menee sisään |
| Monikon 1. persoona | toləna | tulemme | pərenä | menemme sisään |
| Monikon 2. persoona | toləδa | tulette | pəreδä | menette sisään |
| Monikon 3. persoona | tolət | tulevat | pərat | menevät sisään |
Kielioppi > Lauseoppi

Vuorimarin perussanajärjestys on subjektialkuinen ja verbiloppuinen kuten esimerkiksi lauseissa Mə̈ń pörtə̈škə̈ pərem 'Minä menen taloon' ja Tə̈ń kinδə̈m kačkat 'Sinä syöt leipää'. Finiittilauseen subjekti on vuorimarissa nominatiivissa ja objekti akkusatiivissa.
Lauseiden yhdistämisessä vuorimari käyttää suomen kielen tapaan runsaasti infiniittisiä rakenteita finiittisten sivulaiseiden sijaan (esimerkiksi Päšäžə̈m pə̈tärə̈mə̈kə̈, tə̈δə̈ tiškə̈ toleš 'Lopetettuaan työnsä hän tulee tänne). Finiittisissä konjuktiosivulauseita on kahta tyyppiä: vanhaa turkkilaisvaikutteista tyyppiä, jossa konjuktio on sivulauseen lopussa ja päälause yleensä seuraa sivulausetta (Oksam näläm manən, päšäm ə̈štem 'Teen työtä, jotta saan rahaa') sekä uudempaa venäläisvaikutteista tyyppiä, jossa sivulause seuraa päälausetta ja konjuktio on sivulauseen edessä (Päšäm ə̈štem, štəβə oksam näläm. 'Teen työtä, jotta saan rahaa').
Sanasto

Vuorimarin vanhimman sanastokerrostuman muodostavat  muiden uralilaisten kielten kanssa yhteiset vanhat perintösanat kuten kiδ 'käsi', βə̈δ 'vesi', mənə 'muna', kož 'kuusi(puu)', kolaš 'kuulla' sekä jüäš 'juoda'. Vanhat perintösanat liittyvät aihepiireiltään jokapäiväiseen elämään, kuten ruumiseen, luontoon ja ihmisen perustoimintoihin. Alla olevassa taulukossa on lueteltu vuorimarin peruslukusanat yhdestä kymmeneen. Kaikki taulukon sanat vastaavat etymologisesti suomen lukusanoja. Poikkeuksen muodostaa vuorimarin lukusana lu 'kymmenen', joka on suomen luku-sanan vastine.
| --- | --- |
1: ik
2: kok
3: kəm
4: nə̈l
5: βə̈c
6: kuδ
7: šə̈m
8: känδäkš
9: ə̈nδekš
10: lu
Vuorimari on omaksunut historiansa aikana runsaasti lainasanoja sen turkkilaiseen kielikuntaan kuuluvista naapurikielistä tšuvassista ja tataarista. Nämä sanat ovat usein aihepiireiltään yhteiskuntaan, talouteen ja kulttuuriin liittyviä, kuten sanat orolə 'vartija' (< tšuvassin χural 'id.'), oksa 'raha' (< tšuvassin ukśa 'id.') sekä äräkä 'viina' (< tšuvassin ereke 'id.'), mutta joukossa on myös perussanoja kuten päläš 'tietää' (< tšuvassin palla 'id.'). Jonkun verran lainasanoja on myös kulkeutunut vuorimariin itäisemmistä marilaiskielten muodoista.
Nykyään tärkein lainasanojen lähde on yhteiskunnan valtakieli venäjä. Venäläislainat alkoivat merkittävässä määrin lisääntyä lokakuun vallankumouksen jälkeen, mutta jo ennen sitä vuorimariin oli omaksuttu joitakin venäläisperäisiä sanoja. Venäläislainan ikä vaikuttaa usein sen asuun vuorimarissa: vanhat lainat on mukautettu äänteellisesti kieleen, kuten sana roβotajaš 'työskennellä' (< venäjän rabotať 'id.'), mutta uudemmissa lainoissa ääntöasu on usein täysin lähdekielen mukainen.
1920- ja 1930-luvuilla marin kirjakieliin luotiin suuri määrä uudissanoja modernin yhteiskunnan tarpeisiin, mutta Neuvostoliiton seuraavien vuosikymmenten vähemmistökielten käyttöä karsastava kielipolitiikka saattoi suurimman osan näistä muodosteista unohduksiin. Vuorimarista puuttuu siis lähes kokonaan oma tieteellinen, teknillinen ja taloudellinen sanasto, minkä johdosta kielessä käytetään nykyään runsaasti venäjästä lainattuja sanoja.
Yhteensä lähes 90 prosenttia vuorimarin sanastosta on yhteistä niittymarin kanssa, joten kielten välinen ymmärrettävyys on suurta.
Asema ja käyttö yhteiskunnassa

Vuorimari on venäjän ja niittymarin ohella yksi Marin tasavallan virallisista kielistä, mutta käytännössä kielen yhteiskunnallinen asema on heikko. Virallisissa yhteyksissä vallitsevana kielenä on venäjä, ja molemmilla marin kielillä julkaistaan vain harvoja käännösasiakirjoja. Perus- ja lukio-opetusta on mahdollista saada vuorimariksi joissain oppiaineissa maaseudun kouluissa, mutta ongelmana on kunnollisten oppikirjojen puute. Korkeakoulutuksessa vuorimarin kieltä ei käytetä. Puutteellisen koulutuksen takia kaikki vuorimarin puhujat eivät osaa kirjoittaa kieltä kunnolla. Heikon hallinnollisen ja koulutuksellisen asemansa takia vuorimari on uhanalainen kieli.
Vuorimarin kielellä ilmestyvät sanomalehdet Жерӓ (Sarastus) ja Йӓмдӹ ли! (Ole valmis!) sekä kirjallisuuslehti У сем (Uusi sävel). Vuorimarinkielinen radio lähettää ohjelmaa kaksi tuntia päivässä.
Tappava tunnustus

| Tappava tunnustus> Dressed to Kill |
| --- | --- |

Ohjaaja:  Brian De Palma
Käsikirjoittaja:  Brian De Palma
Tuottaja:  George Litto
Säveltäjä:  Pino Donaggio
Kuvaaja:  Ralf D. Bode
Leikkaaja:  Gerald B. Greenberg
Pääosat:  Michael Caine Angie Dickinson Nancy Allen Keith Gordon Dennis Franz
Valmistustiedot
Valmistusmaa:  Yhdysvallat
Tuotantoyhtiö:  Filmways
Levittäjä:  Filmways Netflix
Ensi-ilta:  1980
Kesto:  105 min
Alkuperäiskieli:  Englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tappava tunnustus (Dressed to Kill) on vuonna 1980 ensi-iltansa saanut kauhutrillerielokuva. Elokuvan on ohjannut Brian De Palma ja pääosia esittävät Michael Caine ja Nancy Allen.
Elokuva kertoo elämäänsä kyllästyneestä ja seksuaalisia virikkeitä kaipaavasta Kate Milleristä. Kate käy usein psykiatrilla, joka rohkaisee Katea flirttailemaan tuntemattomalle miehelle. Kate ajautuukin tuntemattoman kanssa sänkyyn ja on päätökseensä tyytyväinen. Myöhään illalla lähtiessään miehen luota Kate murhataan julmasti hissiin. Silloin paikalle sattuu Liz Blake joka näkee murhaajan kasvot ja joutuu itsekin murhaajan kohteeksi.
Näyttelijät

| 0 | 1 | 2 |
| --- | --- | --- |
|  Michael Caine  | … |  Robert Ellis   |
|  Angie Dickinson  | … |  Kate Miller   |
|  Nancy Allen  | … |  Liz Blake   |
|  Keith Gordon  | … |  Peter Miller   |
|  Dennis Franz  | … |  Marino   |
Myöhempi arvostus

The New York Timesin kriitikot valitsivat Tappavan tunnustuksen vuonna 2004 yhdeksi kaikkien aikojen tuhannesta parhaasta elokuvasta maailmassa.
Jim Carroll

| Jim Carroll |
| --- | --- |
 Jim Carroll
Henkilötiedot
Koko nimi:  James Dennis Carroll
Syntynyt: 1.8.1949 New York, Yhdysvallat
Kuollut: 11.9.2009 New York, Yhdysvallat
Ammatti:  kirjailija, muusikko
Puoliso:  Rosemary Klemfuss
Kirjailija
Tuotannon kieli: englanti
Aiheet:  Päihderiippuvuus, nuoruus.
Esikoisteos:  Organic Trains (1967)
Pääteokset:  Koripallopäiväkirjat (Basketball Diaries, 1978) Living at the Movies (1973)
Aiheesta muualla
Kotisivut
Löydä lisää kirjailijoitaKirjallisuuden teemasivulta
Jim Carroll (1. elokuuta 1949 New York – 11. syyskuuta 2009 New York) oli yhdysvaltalainen runoilija, punk-muusikko ja kirjailija. Carroll tunnetaan parhaiten omaelämäkerrallisesta teoksestaan Koripallopäiväkirjat (Basketball Diaries, 1978). Siitä tehtiin elokuvasovitus New Yorkin kadut (1995), jossa Carrollia näyttelee Leonardo DiCaprio.  Hänen runokokoelmansa Living at the Movies menestyi niin hyvin, että Carroll sai 22-vuotiaana Pulitzer-ehdokkuuden.
Jim Carroll tunnetaan lahjakkaana runoilijana ja spoken word -esiintyjänä, ja hänen musiikkiuransa kesti noin 20 vuotta. Kirjailijana menestynyt Carroll perusti rock-yhtyeen Jim Carroll Band vuonna 1978 ystävänsä Patti Smithin kannustamana. Yhtyeen menestynein albumi Catholic Boy sisälsi kappaleen ”People Who Died”, joka vakiinnutti Carrollin aseman New Yorkin 1980-luvun alun post-punk-skenessä. Carrollin musiikin sanoitukset ja kirjat ovat suurelta osin omaelämäkerrallisia.
Carroll kuoli sydänkohtaukseen kotonaan New Yorkissa syksyllä 2009.
Elämä > Varhaiset vuodet

Jim Carroll syntyi New Yorkissa ja oli kolmen sukupolven irlantilaiskatolisten baarimestarien jälkeläinen. Hän kasvoi New Yorkin Lower East Sidella ennen kuin muutti perheensä kanssa Upper Manhattaniin 12-vuotiaana. Carroll muokkasi teini-ikäisenä pitämäänsä päiväkirjaa tunnetuimmaksi kirjalliseksi teoksekseen The Basketball Diaries (1978), joka kuvaa hänen kaksoiselämäänsä lahjakkaana opiskelijana ja koripalloilijana, joka oli samalla heroiiniriippuvainen ja rahoitti tapansa myymällä itseään miehille.
Hän ystävystyi runoilija Ted Berriganin kanssa ja kantoi mukanaan käsikirjoitusta The Basketball Diaries: Age Twelve to Fifteen – päiväkirjaa, jota hän oli kirjoittanut jo vuosia. Kaksikko matkusti tapaamaan legendaarista beat-runoilija Jack Kerouacia. Kerouac totesi käsikirjoituksen luettuaan: ”Kolmetoistavuotiaana Jim Carroll kirjoittaa parempaa proosaa kuin 89 prosenttia nykyisistä romaanikirjailijoista.”  Vuoteen 1969 mennessä Carroll oli opiskellut sekä Wagner Collegessa että Columbian yliopistossa, mutta lopetti koulun keskittyäkseen kokopäiväisesti kirjoittamiseen.
Patti Smith, tunnettu runoilija ja rocklaulaja, esittäytyi Carrollille runonlausuntaillassa, ja lopulta Carroll muutti asumaan Smithin ja tämän poikaystävän, valokuvaaja Robert Mapplethorpen, kanssa. Carroll tutustui myös poptaiteilija Andy Warholiin ja alkoi työskennellä Warholin studion elokuvaprojektien parissa. Hänen runokokoelmansa Living at the Movies julkaistiin vuonna 1973, ja se menestyi niin hyvin, että Carroll sai 22-vuotiaana Pulitzer-ehdokkuuden.
Hän oli vakiinnuttanut asemansa New Yorkin underground-piireissä ja seurusteli kirjailijoiden kanssa. Huumeet alkoivat kuitenkin tuhota hänen terveyttään, ja kirjallisen apurahan turvin hän muutti Bolinasiin Kaliforniaan pieneen taiteilijayhteisöön San Franciscon pohjoispuolelle päästäkseen irti riippuvuudestaan. Siellä hän tapasi tulevan vaimonsa Rosemary Klemfussin, joka opiskeli lakia Stanfordin yliopistossa ja työskenteli DJ:nä kampusradiolla. Vuonna 1978 Carroll ja Klemfuss menivät naimisiin, ja samana vuonna The Basketball Diaries julkaistiin laajalti ylistettynä teoksena.
Elämä > Muusikon ura

The Basketball Diaries -kirjan menestyksen jälkeen Patti Smith kannusti Carrollia kokeilemaan musiikkia. Kun Patti Smith Group kiersi Yhdysvaltojen länsirannikkoa samana vuonna, Carroll matkusti sen mukana. San Diegon keikalla hän sai mahdollisuuden esiintyä ja lausui runoja yhtyeen musiikin säestyksellä. Hän perusti bändin, joka aluksi tunnettiin nimellä Amsterdam, mutta myöhemmin se muotoutui Jim Carroll Bandiksi.
Rolling Stonesin kitaristi Keith Richards järjesti bändille levytyssopimuksen Atlantic-yhtiön kanssa, ja vuonna 1980 ilmestyi kriitikoiden ylistämä debyyttialbumi Catholic Boy. All Music Guide -sivuston Mark Deming kirjoitti albumista: ”Catholic Boy ei kuulosta runoilijalta, joka vain kokeilee popmusiikkia, vaan syntyjään rock & roll -artistilta, joka avaa sielunsa – ja se on paljon enemmän kuin mitä voi sanoa mistään Allen Ginsbergin levyttämästä.” Albumi sisälsi Carrollin kuuluisimman kappaleen ”People Who Died”, joka kuvasi New Yorkin huumemaailman uhreja.
Bändi muutti New Yorkiin ja julkaisi vielä kaksi albumia, Dry Dreamsin (1982) ja I Write Your Namen (1984), mutta ne eivät saavuttaneet yhtä suurta arvostusta. Levysopimuksen päätyttyä Carroll hajotti bändin ja palasi kirjoittamiseen kokopäiväisesti. 1980-luvun lopulla Carroll kirjoitti kuitenkin lauluja muille artisteille, kuten Blue Öyster Cultille ja Boz Scaggsille.
Hän kokeili urallaan myös näyttelemistä ja teki pienen roolin elokuvassa Tuff Turf. Hän julkaisi runokokoelmansa The Book of Nods vuonna 1986. 1990-luvulla hän julkaisi muun muassa spoken word -albumin Praying Mantis ja runokokoelman Fear of Dreaming. Hän esiintyi myös MTV Unplugged -ohjelmassa vuonna 1994 lausuen runonsa 8 Fragments for Kurt Cobain.